钦定古今图书集成/明伦汇编/氏族典/第268卷 > 王凯
## 钦定古今图书集成/明伦汇编/氏族典/第268卷 > 王凯

按《宋史王全斌传》：“‘全斌曾孙凯，字胜之。祖审钧，为永
兴军驻泊都监，以击贼死，遂家京兆，饶于财。凯散施
结客，日驰猎南山下，以践蹂民田，捕至府。时寇准守
长安，见其状貌，奇之，为言全斌取蜀有劳，而审钧以
忠义死，当录其孤’。遂以为三班奉职，擢阁门祗候。元
昊反，徙麟州都监。尝出双烽桥，遇夏人，破之。又破庞”
青、黄罗部，再战于伺候烽。夏人围麟州，乘城拒斗，昼
夜三十一日，始解去。特迁西头供奉官。代还，边寇犹
钞掠，以为麟州路缘边都巡检使，与张岊护粮道于
青眉，又入兔毛川陷围，流矢中面，斗不解。迁南作坊
副使，后为并、代州钤辖。夏人二万寇青塞堡，凯转战
四十里，大败之。经略使明镐言“凯在”河外九年有功，
遂领资州刺史。久之，召还。会甘陵盗起，即命领兵赴
城下。贼平，拜泽州刺史、知邠州。累迁泾州观察使，又
徙秦凤路。召拜武胜军节度观察留后，卒，谥庄恪。